**MustRead** on suomalainen maksullinen digimedia, joka käsittelee politiikkaa ja yhteiskuntaa. Lokakuussa 2017 julkaisutoimintansa aloittaneen *MustReadin* pääasiallinen kohderyhmä ovat Suomen keskeisimmät päättäjät ja vaikuttajat sekä muut yhteiskunnallisista asioista kiinnostuneet henkilöt. Median missio on, "että Suomi tekisi maailman parhaat päätökset".

*MustReadin* ansaintamalli perustuu kaupallisiin yhteistyösisältöihin ja tilauksiin. Lehdellä on sekä yksityis- että institutionaalisia tilaajia. Kaupalliset yhteistyösisällöt tarkoittavat maksettuja artikkeleita, jotka tehdään yhteistyössä asiakkaiden kanssa. Lehden verkkosivuilla kaupallinen aineisto erotetaan journalistisesta aineistosta Julkisen sanan neuvoston lausuman mukaisesti maininnalla "kaupallinen yhteistyö + yrityksen nimi". Kaupallisia yhteistyösisältöjä ja journalismia tekevät *MustReadissa* eri henkilöt*lähde?*.

*MustReadin* perustivat syksyllä 2017 kymmenkunta suomalaista journalistia, tutkijaa, ekonomistia ja liikkeenjohdon ammattilaista. Päätoimittajaksi valittiin Heidi Hammarsten. Vuosina 2018–2022 päätoimittajana työskenteli Anne Moilanen. Perustajajoukkoon kuului useita mediasta tunnettuja henkilöitä, kuten Turun yliopiston politiikan tutkija Erkka Railo, ajatuspaja Liberan johdosta *MustReadiin* siirtynyt ekonomisti Heikki Pursiainen ja muun muassa Ylen toimittajana ollut Anne Moilanen.

*MustRead* on tekijöidensä omistama. Mediaa kustantaa Toinen Aatos Oy. Sen osakkaina oli alkuvaiheessa kahdeksan työntekijää. Työntekijöitä oli perustettaessa yhteensä 11. Lehti julkaisee uutta sisältöä päivittäin. Toimitus sijaitsee Helsingissä.*lähde?*

Julkaisun ansaintamallia on arvostellut ainakin Syksy Räsänen*lähde?*. Syksyllä 2021 avattu MustRead Akatemia julkaisee lukijoille ilmaisia juttuja.
Helsingin yliopisto ja viisi muuta yliopistoa on tehnyt sopimuksen MustRead Akatemian kanssa, ja ne kannustavat tutkijoita kirjoittamaan sinne. *MustRead* on pyytänyt tutkijoita kirjoittamaan ilmaiseksi. Lisäksi yliopisto tukee julkaisua salatulla summalla.

*MustRead* on poliittisesti sitoutumaton ja Julkisen sanan neuvoston (JSN) jäsen.

Lähteet
-------

1. ↑  Usein kysytyt kysymykset. MustRead
2. ↑  Lehmusvesi, Jussi: Joukko nimekkäitä tutkijoita ja toimittajia on irtisanoutunut kaikessa hiljaisuudessa, nyt selvisi syy.  *Helsingin Sanomat*, 8.10.2017. Artikkelin verkkoversio. Viitattu 28.11.2017.  (Archive.org)
3. ↑  Usein kysytyt kysymykset *MustRead*. Viitattu 28.11.2017.
4. ↑  Elo, Emil: Railon ja Pursiaisen uusi media luo viestintäkanavan 1000 päättäjän ja yritysten välille.  *Kauppalehti*, 8.10.2017. Artikkelin verkkoversio. Viitattu 28.11.2017.
5. ↑  Lausuma medialle mainonnan merkitsemisestä 2015 *JSN*. Viitattu 28.11.2017.
6. ↑  Moilanen, Anne: Näkökulma: Unelmien kotilääkäri  7.5.2015. Yle. Viitattu 10.4.2024.
7. ↑  Kemppi, Emilia & Säilynoja, Juhana: Tulta munille - Suoraa puhetta feminismin takapajulasta  19.8.2011, päivitetty 31.5.2013. Yle.  Arkistoitu 27.10.2015. Viitattu 10.4.2024.
8. ↑  Yläanttila, Aleksi: MustRead tavoittelee 800 000 euron liikevaihtoa vuonna 2018.  *Markkinointi & Mainonta*, 20.10.2017. Artikkelin verkkoversio. Viitattu 28.11.2017.
9. ↑  MustRead Akatemia tuo tieteen kultahippuset suoraan päättäjille – "Tutkimuksen popularisointi on yhteinen intohimomme", sanovat Erkka Railo ja Arttu Saarinen  8.9.2021. MustRead.
10. ↑  Räsänen, Syksy: Parhaaksi katsomallaan tavalla  31.1.2022. Ursa.fi.
11. ↑  MustRead hyväksyttiin JSN:n sääntelyn piiriin *JSN*.  27.11.2017. Viitattu 28.11.2017.

Aiheesta muualla
----------------

* MustRead